Diari Oficial de la Generalitat Valenciana


Sumari del DOGV 9775, del 26-01-2024 (2024/574)

RESOLUCIÓ de 19 de gener de 2024, del director general de Labora Servei Valencià d'Ocupació i Formació, per la qual es modifica la Resolució de 30 de desembre de 2022, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Orde EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals, efectuada per les administracions competents, i s'establixen les bases reguladores i les condicions per al seu finançament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/574


Data del document
:   19-01-2024

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació

RESOLUCIÓ de 19 de gener de 2024, del director general de Labora Servei Valencià d'Ocupació i Formació, per la qual es modifica la Resolució de 30 de desembre de 2022, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Orde EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals, efectuada per les administracions competents, i s'establixen les bases reguladores i les condicions per al seu finançament. [2024/574]  
Mitjançant la Resolució de 30 de desembre de 2022, del director general de Labora Servei Valencià d'Ocupació i Formació, publicada en el DOGV número 9521, de 27 de gener de 2023, es va aprovar la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Orde EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals, efectuada per les administracions competents, i s'establixen les bases reguladores i les condicions per al seu finançament.  
Mitjançant Resolució d'11 de desembre de 2023 del director general de Labora Servei Valencià d'Ocupació i Formació, publicada en el DOGV número 9748, de 19 de desembre de 2023, es va modificar el resolc tretzé de la Resolució de 30 de desembre de 2022, del director general de Labora Servei Valencià d'Ocupació i Formació, publicada en el DOGV número 9521, de 27 de gener de 2023, per la qual es va aprovar la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Orde EFP/942/2022, de 23 de setembre ampliant la data límit per a l'inici de les accions formatives.  
Tenint en compte que s'ha retardat l'inici de les accions formatives, i atés que els terminis de finalització de les accions previstos en la convocatòria no es van modificar, les entitats es troben amb dificultats per a poder executar i acabar les accions en els terminis previstos, per la qual cosa es considera necessari modificar el termini de finalització d'estes per a facilitar el compliment de la formació programada.  
  
D'acord amb el que s'ha exposat, i fent ús de la facultat que conferix a esta direcció general l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora Servei Valencià d'Ocupació i Formació, resolc:  
Modificar el primer paràgraf del resolc tretzé de la Resolució de 30 de desembre de 2022, anteriorment esmentada, que queda redactat així:  
  
«Els cursos hauran d'iniciar-se en el termini de dos mesos des de la data de notificació de la resolució, llevat que per estar impartint formació les aules no es troben disponibles i en tal cas este termini es comptarà a partir del moment en què finalitzen les referides accions formatives, data que haurà de ser comunicada al personal tècnic de formació. Sense perjudici de tot això, els cursos s'iniciaran, en tot cas, abans del 31 de gener de 2024, no obstant, els cursos la duració dels quals siga igual o inferior a 450 hores podran iniciar-se abans de l'1 de març de 2024 i els cursos la duració dels quals siga igual o inferior a 200 hores podran iniciar-se abans de l'1 de maig de 2024.  
Els cursos finalitzaran, amb caràcter general, abans del 30 de juny de 2024. Les accions formatives la duració de les quals siga igual o superior a 500 hores i inferior a 700 hauran de finalitzar amb anterioritat a l'1 d'agost de 2024. Les accions formatives la duració de les quals siga igual o superior a 700 hores hauran de finalitzar amb anterioritat al 30 de setembre de 2024».  
La present Resolució entrarà en vigor el dia de la publicació en el Diari Oficial de la Generalitat Valenciana.  
  
Contra el present acte, que esgota la via administrativa, podrà interposar-se un recurs potestatiu de reposició davant este mateix òrgan en el termini d'un mes a partir de l'endemà de la publicació de la present resolució, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant el jutjat contenciós administratiu competent, de conformitat amb el que s'establix en l'article 8, apartat 3, així com en l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
  
València, 19 de gener de 2024.- El director general de Labora Servei Valencià d'Ocupació i Formació: Antonio Galvañ Diez.